open-index/open-wikipedia-markdown huggingface dataset:
கே. கிருஷ்ணமூர்த்தி

**கே. கிருஷ்ணமூர்த்தி** (*K. Krishnamurthy*; 22 அக்டோபர் 1915 – 6 மார்ச் 2011) என்பவர் இந்திய எழுத்தாளரும், வெளியீட்டாளரும், அரசியல் செயற்பாட்டாளரும் ஆவார். இவர் லட்சுமி கிருஷ்ணமூர்த்தியின் கணவரும், காங்கிரஸ் தலைவர் சத்தியமூர்த்தியின் மருமகனும் ஆவார்.

## ஆரம்ப கால வாழ்க்கை
1915 அக்டோபர் 22 அன்று கோட்டயத்தில் பிறந்த கிருஷ்ணமூர்த்தி கோட்டயம், பல்கலைக்கழக கல்லூரி திருவனந்தபுரம் , மாநிலக் கல்லூரி, சென்னை மற்றும் ஆக்ஸ்போர்டில் உள்ள ஹெர்ட்ஃபோர்ட் கல்லூரி ஆகியவற்றில் கல்வி பயின்றார் . 1940 ஆம் ஆண்டில், கிருஷ்ணமூர்த்தி ஒரு எழுத்தாளராக ஒரு வாழ்க்கையைத் தொடர இந்தியாவுக்குத் திரும்பினார். ஆனால் இவரது கட்டுரையினை முக்கிய வெளியீட்டாளர்கள் நிராகரித்தபோது, தனது சொந்த புத்தக விற்பனை மற்றும் வெளியீட்டு நிறுவனத்தைத் துவக்கினார்.

## தனிப்பட்ட வாழ்க்கை
கிருஷ்ணமூர்த்தி 1943இல் இந்தியத் தேசிய காங்கிரஸ் தலைவர் எஸ். சத்தியமூர்த்தியின் ஒரே மகள் லட்சுமியை மணந்தார். இந்தத் தம்பதியருக்கு மூன்று மகன்கள் உள்ளனர்.

## மேற்கோள்கள்

* 

பகுப்பு:1915 பிறப்புகள்
பகுப்பு:2011 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:மாநிலக் கல்லூரி மேனாள் மாணவர்கள்
யோகேசுவரன்

**யோகேஸ்வரன்** அல்லது  **யோகேசுவரன்** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம். இந்த பெயர் கொண்ட குறிப்பிடத்தக்க நபர்கள் பின்வருமாறு:

* மாணிக்கம் யோகேஸ்வரன் (பிறப்பு 1959), இலங்கை தமிழ் இசைக்கலைஞர்
* சரோஜினி யோகேஸ்வரன், இலங்கை அரசியல்வாதி
* எஸ். யோகேஸ்வரன், இலங்கை தமிழ் அரசியல்வாதி
* வெ. யோகேசுவரன் (1934-1989), இலங்கை தமிழ் அரசியல்வாதி

பகுப்பு:ஆண் தமிழ்ப் பெயர்கள்
நெல் ஆய்வு நிலையம், மங்கொம்பு

**நெல் ஆராய்ச்சி நிலையம், [[மங்கொம்பு]]** (*Rice Research Station, Moncombu*), என்பது இந்தியாவின் கேரளாவின் ஆலப்புழா மாவட்டத்தில் உள்ள மங்கொம்புவில் வேளாண் ஆய்வு நிறுவனமாகும். இது கேரள வேளாண் பல்கலைக்கழகத்தின் சிறப்பு மண்டலத்தின் கீழ் நிறுவப்பட்ட ஆராய்ச்சி நிலையமாகும். 

இந்து நெல் ஆராய்ச்சி நிலையமானது கேரளத்தின், ஆலப்புழா மாவட்டம், குட்டநாடு வட்டம், சம்பக்குளம் பஞ்சாயத்தில் மான்கொம்பு, தெக்கிக்கரா என்னும் இடத்தில் அமைந்துள்ளது. இந்த நிலையம் 1940 ஆம் ஆண்டு துவங்கப்பட்டது. இது	குட்டநாடு சூழ்நிலையில், நெல் ஆராய்ச்சிக்காக மட்டுமே தனியாக இம்மையம் செயல்பட்டு வருகிறது. இங்கு கூடுதலாக அனைத்து இந்திய ஒருங்கிணைந்த நெல் வளர்ச்சித் திட்டத்தின் ஒரு அமைப்பும் செயல்பட்டு வருகிறது.

## பணிகள்
இந்நிலையம் இதுவரை 12 நெல் இரகங்களை வெளியிட்டுள்ளது. அவை மோ 1, மோ 2, மோ 3, பத்ரா, ஆஷா, பவிழம், கார்த்திகா, அருணா, மக்கோம், ரெம்யா, கனக்கம் மற்றும் ரஞ்சனி ஆகிய 12 இரகங்களும் விவசாயிகளால் மிகவும் ஏற்றுக் கொள்ளப்பட்டது.

மற்ற ஏழு முன் வெளியீடு ரகங்களை வெளியிடுவதற்காக திட்டமிடப்பட்டுள்ளன. அவை, பவித்ரா, பஞ்சமி, ரெமானிக்கா, உமா, ரேவதி, கரிஷ்மா, மற்றும் கிருஷ்னாஞ்சனா ஆகியவை ஆகும்.
வரிநெல்லுக்கு (காட்டு நெல்) எதிராக, நெல் விதைகளில் “கேல்சியம் பெராக்ஸைடு” பூச்சிடப்பட்டு முறையான மேலாண்மை முறையை ஏற்படுத்தியுள்ளது. மேலும் தழைச்சத்து மேலாண்மை, களைக்கொல்லி மூலம் களைகளைக் கட்டுபடுத்தும் முறை, ராக்பாஸ்பேட்டை அமில மண்ணில் பயன்படுத்துவது ஆகியவற்றைப் பரிந்துரைக்கிறது.	நெற்பயிரில் பழுப்பு இலைத்தத்துப்பூச்சிக்கு எதிராக ஒருங்கிணைந்த பூச்சி மேலாண்மை முறைகளை சிறப்பாக வழங்கியுள்ளது. மேலும் நெல்லின் பழுப்புப்புள்ளி மற்றும் இலையுறை அழுகல் நோய்களுக்கும் கட்டுப்பாட்டு முறைகளை வழங்கியுள்ளது.
நெல் வயலில் எலிகளைப் பிடிப்பதற்காக “மான்கொம்புப் பொறி” என்னும் மலிவான மற்றும் நாட்டுக்குரிய சிறப்பான எலிப் பொறியை வடிவமைத்துள்ளது.
2013ஆம் ஆண்டில், இந்த நெல் ஆராய்ச்சி நிலையத்தின் ஜெர்ம்ப்ளாசம் மையம், காலநிலை, பூச்சி மற்றும் நோய் எதிர்ப்புத் தன்மைகொண்ட குறுகிய கால நெல் வகையினைத் தோற்றுவித்தது.

## மேற்கோள்கள்

பகுப்பு:ஆலப்புழை மாவட்டம்
பகுப்பு:கேரளத்திலுள்ள நெல் ஆய்வு நிலையங்கள்
ஹால்பே பத்தினிக் கோயில்

**ஹால்பே பத்தினிக் கோயில்** என்பது ஒரு பழங்கால கோயில் ஆகும். இது இலங்கையின் எல்லை பிரதேச செயலாளர் பிரிவில் அமைந்துள்ளது. இது எல்லை நகரத்திலிருந்து பதுளை - பண்டாரவளை சாலையில் ஏறக்குறைய 3 கிமீ (1.86 மைல்) தொலைவில் அமைந்துள்ளது. இது  சிங்களவர் தெய்வமான பத்தினிக்காக (கண்ணகி) கட்டப்பட்டுள்ளது. இக்கோயிலில் புத்த சமயத்தினர் மற்றும் இந்து சமயத்தினர் என இரு சமயத்து பக்தர்களும் வழிபடுகின்றனர். இக்கோயில் தொல்லியல் துறையினரால் பாதுகாக்கப்பட்ட நினைவுச்சின்னமாக  முறையாக அங்கீகரிக்கப்பட்டுள்ளது. இதற்கான ஆணை  22 நவம்பர் 2002 அன்று அரசாங்க வர்த்தமானி எண் 1264 இல் வெளியிடப்பட்டது.

## நாட்டுப்புறவியல்
கோயிலுடன் தொடர்புடைய ஒரு வாய்மொழிக் கதையின்படி, கோயில் முதலில் அருகிலுள்ள கிராமமான ஹெட்டிபோலாவில் கட்டப்பட்டது, பின்னர் அது தற்போதைய இடத்திற்கு மாற்றப்பட்டது.

## கோயில்
இடது|thumb|200x200px| கட்டிடமானது நெடுவரிசை கல் தூண்களால் தாங்கப்பட்டுள்ளது.
கோயில் வளாகத்தில் மாலிகாவா (கருவறை), சிங்காசன மண்டிராயா (அரியாசன அறை), போதிகாரா, சமையலறை, ஒரு பழங்கால புத்த கோவிலின் இடிபாடுகள் போன்றவை உள்ளன. இந்த கட்டமைப்புகளைச் சுற்றி ஒரு கைப்பிடி சுவர் கட்டப்பட்டுளது. கோயிலின் கருவறையான மாலிகாவா  அறையானது மரத்தூண்கள், களிமண் சுவர்களைக் கொண்டு இரண்டு மாடிக் கட்டிடமாக கட்டப்பட்டுள்ளது. மேல் தளத்தின் சுவர்கள் மரப் பலகைகளால் ஆனது. அங்கு மர ஏணிவழியாகத்தான் செல்ல இயலும். தரைத்தளத்தில் ஒரு உள் அறை உள்ளது, அங்கு பத்தினி தேவியின் சந்தன சிலை வைக்கப்பட்டுள்ளது. உட்புற அறையின் நுழைவாயில் மகர தோரணம் ( டிராகனின் வளைவு) சிற்பமாக உள்ளது. இரண்டு வாயில் காவலர்களின் உருவங்களுடன் அலங்கரிக்கப்பட்டுள்ளது.

மாலிகாவாவின் முன்புறமானது நடைபாதையைக் கொண்டுள்ளது. நடைபாதைக்கு மேற்கூரை உள்ளது மேற்கூரையை செதுக்குவேலை செய்யப்பட்ட மரத் தூண்கள் தாங்குகின்றன. கோயிலை அழகூட்டும் சிற்பங்களும் சுவரோவியங்களும்  காண்டியின் பாரம்பரியத்தை சித்தரிப்பதாக உள்ளன. இந்தக் கோயில் கண்டி இராச்சிய காலத்தில் கட்டப்பட்டது என்பதற்கு சான்றாக இவை உள்ளன.

## திருவிழா
ஒவ்வொரு ஆண்டும் கிராமத்தில் வழிபாடுக்காக பத்தினி தேவியின் நினைவாக ஒரு  பெரகரா (உற்சவம்) நடத்தப்படுகிறது. பாரம்பரியமாக பத்தினியின் நகைகள் அருகிலுள்ள பௌத்த ஆலயமான யஹலமதித்தா ராஜ மகா விகாரையில் இருந்து பெரஹேரா விழாவுக்காக கொண்டு வரப்படுகின்றன. இந்த விழா காலத்தில் மட்டுமே இந்தக் கோயில் திறக்கப்படுகிறது.

## குறிப்புகள்
 

பகுப்பு:Coordinates on Wikidata
பகுப்பு:இலங்கையில் உள்ள கண்ணகி கோயில்கள்
பகுப்பு:பதுளை மாவட்டம்
மாசாய் நகரம்

**மாசாய் நகரம்**, (மலாய்: *Pekan Masai*; ஆங்கிலம்: *Masai Town*; சீனம்: *马赛市*; ஜாவி: *مساي*;) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில்; பாசிர் கூடாங் நகரத்திற்கு அருகில் அமைந்துள்ள நகரம். 

ஜொகூர் பாரு நகர மையத்தில் இருந்து 25 கிலோமீட்டர் தொலைவில் அமைந்து உள்ளது. மாசாய் நகரில் இரண்டாம் உலகப் போருக்கு முந்தைய பல கட்டிடங்கள் இள்ளன. இன்னும் நன்கு பாதுகாக்கப்பட்ட நிலையில் பராமரிக்கப் படுகின்றன. 

ஜொகூர் பாரு மாவட்டத்தில் உள்ள பல நகரங்களைப் போலவே இந்த மாசாய் நகரத்தைச் சுற்றிலும் நிறைய ரப்பர் செம்பனைத் தோட்டங்கள் உள்ளன. தமிழர்களும் அதிகமாக வாழ்கிறார்கள்.

அங்கு காணப்படும் ரப்பர் தோட்டங்களில் பெரும்பாலானவை 1900-ஆம் ஆண்டில் தோற்றுவிக்கப்பட்ட தோட்டங்களாகும்.

## பொது
அண்மைய காலங்களில் மசாய் நகரம் தீவிரமான வளர்ச்சி கண்டுள்ளது. அந்த வகையில் ஜொகூர் மாநிலத்தில் அதிக மக்கள் தொகை கொண்ட நகரங்களில் ஒன்றாகவும் மாறி உள்ளது.

மாசாய நகரத்தின் சுற்றுப்புறங்களில் அதிகமான அளவில் தமிழ் மக்கள் வாழ்கிறார்கள். தங்கள் பிள்ளைகளைத் தமிழ்ப்பள்ளியில் படிப்பதற்கு ஆதரவு வழங்கி வருகிறார்கள். மாசாய் நகரத்தில் பிரதான தமிழ்ப்பள்ளியாக விளங்குவது மாசாய் தமிழ்ப்பள்ளி. இந்தப் பள்ளியில் மட்டும் 921 மாணவர்கள் கல்வி பயில்கிறார்கள்.

## மாசாய் தமிழ்ப்பள்ளி

மாசாய் தமிழ்பள்ளியின் மாணவர்கள் பல அனைத்துலக நாடகப் போட்டிகளில் ஒவ்வோர் ஆண்டும் தொடர்ச்சியாகப் பங்கு கொண்டு பல வெற்றிகளைக் குவித்து வருகின்றனர்.

2018-ஆம் ஆண்டு ஹாங்காங் நகரில் நடைபெற்ற அனைத்துலக அறிவியல் நாடகப் போட்டியில் முதல் இடத்தை வென்று, மலேசிய நாட்டிற்கே பெருமைச் சேர்த்தனர். ஜொகூர் கலைப் பிரிவு (Jabatan Kebudayaan dan Kesenian, Johor), டேவான் பகாசா டான் புஸ்தாக்கா மற்றும் கல்வி அமைச்சாலும் பாராட்டு பெற்றனர். 

### ஹாங்காங் அனைத்துலக நாடகப் போட்டி

2020-ஆம் ஆண்டில் ஹாங்காங்கில் நடைபெற்ற அனைத்துலக நாடகப் போட்டியில் மாசாய் தமிழ்ப்பள்ளி தங்கம் வென்றது. இறுதிக் சுற்றுக்கு மாணவர்கள் நேரடியாக ஹாங்காங்கிற்குச் சென்று போட்டியில் கலந்து கொண்டனர்.

இந்தப் பள்ளியில் பெற்றோர்களின் பங்களிப்பு அளப்பறியது. தங்கள் குழந்தைகள் சிறப்பாக வர வேண்டும் என்ற எண்ணத்தில் பல வகையில் ஒத்துழைப்பு வழங்குகின்றனர் என்றார் அந்தப் பள்ளியின் தலைமை ஆசிரியர் விஜயன் மாதவன்.

## மேற்கோள்கள்

பகுப்பு:மலேசிய நகரங்கள்
பகுப்பு:ஜொகூர்
லிந்தமுல்லை பத்தினிக் கோயில்

**லிந்தமுல்லை பத்தினிக் கோயில்** (*Lindamulla Pattini Devalaya*, ) என்பது இலங்கையின்  பதுளை பிரதேச செயலாளர் பிரிவில் அமைந்துள்ள ஒரு பழங்கால கோயில் ஆகும். இது தெமோதரை - ஓடைப் பள்ளத்தாக்கு - பதுளை  பிரதான சாலையில்,  முத்தியங்கனா ராஜ மகா விகாரையிலிருந்து சுமார்  தொலைவில் உள்ளது. இக்கோயிலானது பிள்ளைப்பேறு மற்றும் ஆரோக்கியத்தை அளிக்கும் தெய்வம்  என்று நம்பப்படும் சிங்கள தெய்வமான பத்தினிக்கு (கண்ணகி கட்டபட்டுள்ளது. இக்கோயிலானது  தொல்லியல் சிறப்புமிக்க பாதுகாக்கப்பட்ட ஒரு நினைவுச்சின்னமாக அரசாங்கத்தால் முறையாக   8 சூலை 2005 அன்று அரசாங்க வர்த்தமானி எண் 1401 இன் வழியாக அறிவிக்கபட்டுள்ளது. 

## கோயில்
இந்த கோவிலில் வளாகத்தில் மாலிகவா (கருவறை), சமையலறை, போதி மரத்துடன் புத்தர் சன்னதி ஆகியவை உள்ளன. இருப்பினும் கருவறைக்கு முன்னால் சிங்காசன மண்டிராயா (அரியாசன அறை) இல்லை. சன்னதியின் வெளிப்புறச் சுவரானது பல்வேறு பழங்கால ஓவியங்களால் அழகூட்டபட்டுள்ளது.

## மேலும் காண்க
* ஹால்பே பத்தினிக் கோயில்

## குறிப்புகள்

 
பகுப்பு:இலங்கையில் உள்ள கண்ணகி கோயில்கள்
பகுப்பு:பதுளை மாவட்டம்
மடகாசிரா

**மடகாசிரா** (*Madakasira*) என்பது  இந்திய மாநிலமான ஆந்திராவின் அனந்தபூர் மாவட்டத்திலுள்ள ஒரு நகரமாகும்.   இது அருகிலுள்ள நகரமான இந்துபூரிலிருந்து 33 கி.மீ தூரத்தில் உள்ளது. இது கர்நாடகாவுடன் மாநில எல்லைக்கு அருகில் அமைந்துள்ளது. இங்குள்ள ஒரு மலைக் கோட்டை தேசிய முக்கியத்துவம் வாய்ந்தது. இது இந்தியத் தொல்லியல் ஆய்வகத்தின் பாதுகாக்கப்பட்ட நினைவுச்சின்னங்களில் ஒன்றாகும். 

## நிலவியல்
மடகாசிரா 13.9369 ° வடக்கிலும் 77.2694 ° கிழக்கிலும் அமைந்துள்ளது.   இதன் சராசரி உயரம் 676 மீட்டர் (2221 அடி) ஆகும். மடகசிரா மலையின் உயரம் கடல் மட்டத்திலிருந்து 2936 அடியாக உள்ளது. முன்பு இது சிம்மகிரி என்று அழைக்கப்பட்டது. ஏனெனில் ஒரு பக்கத்திலிருந்து பார்த்தால் மலை தூங்கும் சிங்கம் போல் தெரிகிறது. மடகசிராவைச் சுற்றி ஏராளமான தாவரங்கள் இல்லாத தனிமைப்படுத்தப்பட்ட சிகரங்கள் மற்றும் பாறைக் கொத்துகள் உள்ளன. அனந்தபூர் மாவட்டத்தின் பிற இடங்களுடன் ஒப்பிடும்போது நகரம் குளிரானது, எனவே அனந்தபூர் மாவட்டத்தின் ஊட்டி என்று பொருத்தமாக அறியப்படுகிறது. 

## கோயில்கள்
நகரைச் சுற்றி சிவனுக்கு அர்ப்பணிக்கப்பட்ட பல கோவில்களும், கல்வெட்டுகளும் உள்ளன. இங்கு விஜயநகரப் பேரரசால் கட்டப்பட்ட கோட்டையும் கோயிலும் உள்ள மிகப் பெரிய மலையைக் காணலாம். இந்த நகரில் சமீபத்தில் மிகப் பெரிய சாய் பாபா கோயில் கட்டப்பட்டுள்ளது. 
படிமம்:MadakasiraFort-Top-View.jpg|மடகாசிரா கோட்டை
படிமம்:Madakasira Fort - Large bastion -1.jpg|மடகாசிரா கோட்டை
படிமம்:Madakasira Fort - Old gateway.jpg|மடகாசிரா கோட்டை - பழைய நுழைவாயில்


## புள்ளிவிவரங்கள்
மடகாசிரா சட்டமன்றத் தொகுதியில் யாதவர்கள் ஆதிக்கம் செலுத்தும் 120 கிராமங்கள் உள்ளன. 

2001 இந்திய மக்கள் தொகை கணக்கெடுப்புப்படி,  மடகாசிரா மண்டலத்தின் புள்ளிவிவர விவரங்கள் பின்வருமாறு: 

* நகரில் 37,344 ஆண்களும், 35,878 பெண்களும் என 73,222 என்ற அளவில் மக்கள் இருக்கின்றனர்.
* இதில் 6 வயதுக்குட்பட்ட குழந்தைகள்: 9,709 (சிறுவர்கள் - 4,972 மற்றும் சிறுமிகள் - 4,739)
* மொத்த கல்வியறிவு பெற்றோர்: 34,125

## உசாத்துணை

பகுப்பு:Coordinates on Wikidata
பகுப்பு:அனந்தபூர் மாவட்டம்
பகுப்பு:ஆந்திர ஊர்களும் நகரங்களும்
கங்கொல்லி

**கங்கொல்லி** (*Gangolli*) என்பது கர்நாடக மாநிலத்தின் உடுப்பி மாவட்டத்தின் குந்தாப்புரா வட்டத்திலுள்ள ஒரு நகரமாகும். இது பஞ்சகங்கவல்லி ஆற்றங்கரையோரத்தில் அமைந்துள்ளது. இது கர்நாடகாவின் மேற்கு கடற்கரையில் ஒரு மூவலந்தீவில் அமைந்துள்ளது. இதன் கிழக்கு எல்லலையாக பஞ்சகங்கவள்ளி ஆறும், மேற்கில் அரபிக் கடலும் உள்ளது.

நகரத்தின் பெயர் முதலில் "கங்குலி" என்று உச்சரிக்கப்பட்டது. ஆனால் பின்னர் படிப்படியாக இப்போது "கங்கொல்லி" என்று மாறியது. அஞ்சல் முத்திரை இன்னும் பழைய எழுத்துடனே இருக்கிறது.

## வரலாறு
5 ஆறுகள் (சௌபர்னிகா நதி, வராஹி ஆறு, கெடகா நதி, சக்ரா நதி, மற்றும் குப்ஜா நதி ) சந்திக்கும் ஒரு தோட்டத்தின் முகப்பில் அமைந்துள்ள கங்கொல்லி இதற்கு முன்னர் "பஞ்சகங்கவல்லி" என்று அழைக்கப்பட்டது. இந்த நதியின் பெயர்கள் உள்ளூர் கன்னட பதிப்புகள் கொல்லூரு ஹோல், ஹலாடி ஹோல், ராஜாடி ஹோல், வாண்ட்சே ஹோல் மற்றும் ஹேமடி ஹோல் என்று அழைத்தன.

1565 இல் தலிகோட்டா சண்டை தோல்வியடைந்ததைத் தொடர்ந்து விஜயநகர பேரரசில் ஏற்பட்ட கொந்தளிப்பின் போது, கங்கொல்லி கேளடி நாயக்கர்கள் ஆட்சியின் கீழ் வந்தது. அந்த நேரத்தில் கங்கொல்லியைச் சுற்றியுள்ள மக்கள்தொகை மற்றும் செயல்பாடு குறைவாக இருந்தது. ஏனெனில் சுற்றியுள்ள பெரும்பாலான பகுதிகள் தொடர்ந்து அடர்ந்த காடுகளாக இருந்தன. கங்கொல்லி மற்றும் அதைச் சுற்றியுள்ள மக்கள் பெரும்பாலும் வீரசைவர்கள், சமணர்கள் ஆவர். அவர்களின் தொழில்கள் விவசாயம் மற்றும் மீன்பிடித்தலாகும். மொரோக்கோ நாட்டைச் சேர்ந்த பயணியான இப்னு பதூதா 13 ஆம் நூற்றாண்டில் தனது எழுத்துகளில் கூட கங்கொல்லியிலிருந்து மேலும் உட்பகுதியிலுள்ள பஸ்ரூர் பற்றி குறிப்பிட்டுள்ளார்.

## புள்ளிவிவரங்கள்
கிராமத்தின் மொத்த புவியியல் பரப்பளவு 407.04 ஹெக்டேர் ஆகும். கங்கொல்லியில் மொத்தம் 13,014 மக்கள் உள்ளனர். கங்கொல்லி கிராமத்தில் சுமார் 2,546 வீடுகள் உள்ளன. குந்தாபுராவிலுருந்து சுமார் 5 கி.மீ தூரத்தில் உள்ளது.

## உசாத்துணை

பகுப்பு:உடுப்பி மாவட்டம்
பகுப்பு:கருநாடக மாநிலத்திலுள்ள ஊர்களும் நகரங்களும்
குடாச்சி

**குடாச்சி** (*Kudachi*) என்பது கர்நாடகாவின் பெலகாம் மாவட்டத்திலுள்ள ஒரு நகராட்சியாகும்.

## புள்ளிவிவரங்கள்
2011 இந்திய மக்கள் தொகை கணக்கெடுப்புப்படி, குடாச்சியின் மக்கள் தொகை 52% ஆண்களும், பெண்கள் 48% பண்களுன் என மொத்தம் 23,154 இருக்கின்றனர். நகரின் சராசரி கல்வியறிவு விகிதம் 68% ஆகும். இது தேசிய சராசரியான 74.9% ஐ விடக் குறைவு: ஆண் கல்வியறிவு 60% எனவும், ,பெண் கல்வியறிவு 46% எனவும் இருக்கிறது. குடாச்சியில், மக்கள் தொகையில் 16% 6 வயதுக்குட்பட்டவர்கள்.

## அணுகல்
இது பெல்காமிலிருந்து 37 கி.மீ தூரத்திலுள்ளது. மகாராட்டிராவின் மீரஜ் நகரிலிருந்தும்  இதை அணுகலாம். இந்தியாவில் எங்கிருந்தும் தொடர் வண்டி அல்லது சாலை வழியாக இதனை அடையலாம். பெல்காம் மற்றும் கோலாப்பூரில் விமானச் சேவை உள்ளது. .

## உசாத்துணை

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
கூட்டு, பெருக்கல் சராசரிகளின் சமனிலி

கணிதத்தில் **கூட்டு, பெருக்கல் சராசரிகளின் சமனிலி**யின்  (**inequality of arithmetic and geometric means**) கூற்றுப்படி, எதிர்மமில்லா மெய்யெண்கள் கொண்ட ஒரு பட்டியலின் கூட்டுச்சராசரியானது அதே பட்டியலின் பெருக்கல் சராசரியைவிடப் பெரியதாக அல்லது சமமாக இருக்கும். மேலும் அப்பட்டியலிலுள்ள எண்கள் அனைத்தும் ஒன்றுக்கொன்று சமமானவையாக இருந்தால், இருந்தால் மட்டுமே, இவ்விரு சராசரிகளும் சமமாக இருக்கும்.

இச்சமனிலி சுருக்கமாக *AM–GM சமனிலி* (*AM–GM inequality*) எனப்படுகிறது.

இரு எதிர்மமில்லா மெய்யெண்களுக்கான சமனிலி:
 &nbsp; இரு எதிர்மமில்லா மெய்யெண்கள் எனில் அவற்றின் கூட்டு, பெருக்கல் சராசரிகளின் சமனிலி: 
:\frac{x+y}2 \ge \sqrt{xy}
: என இருந்தால், இருந்தால் மட்டுமே, இச்சமனிலியில் சமக்குறி உண்மையாக இருக்கும். 

தருவித்தல்:

ஒரு மெய்யெண்ணின் வர்க்கம் எப்பொழுதும் எதிர்மமில்லா எண்ணாகவே இருக்கும் என்பதால்:

:\begin{align}
0 & \le (x-y)^2 \\
& = x^2-2xy+y^2 \\
& = x^2+2xy+y^2 - 4xy \\
& = (x+y)^2 - 4xy.
\end{align}
, 
:, அதாவது.  ஆக இருந்தால் மட்டுமே மேலுள்ள சமனிலியில் சமக்குறி உண்மையாக இருக்கும்.

சமனிலியின் இருபுறமும் நேர்ம வர்க்கமூலம் எடுத்து இரண்டால் வகுக்க:
:\frac{x+y}2 \ge \sqrt{xy}

வடிவவியல் விளக்கம்:

&nbsp; &nbsp; என்பன செவ்வகத்தின் பக்க நீளங்கள் எனில் அச்செவ்வகத்தின் சுற்றளவு ; பரப்பளவு &nbsp;. அதேபோல  பக்க நீளமுள்ள சதுரத்தின் சுற்றளவு ; பரப்பளவு &nbsp;. அதாவது இந்த செவ்வகம் மற்றும் சதுரங்களின் பரப்பளவுகள் சமம். ஆனால் செவ்வகத்தின் சுற்றளவானது சதுரத்தின் சுற்றளவைவிடப் பெரிது (படம்-2 இல் காண்க). எனவே,
: 
:\frac{x+y}2 \ge \sqrt{xy}

## பின்புலம்
 என்ற  எண்களின் கூட்டுத்தொகையை &nbsp; ஆல் வகுக்கக் கிடைப்பது இந்த எண்களின் *[[கூட்டுச்சராசரி]]* அல்லது *சராசரி* ஆகும். கூட்டுச்சராசரி **AM** (எனச் சுருக்கமாகக் குறிக்கப்படுகிறது. 

மேலே தரப்பட்ட எண்களின் கூட்டுச்சராசரி:
:\frac{x_1 + x_2 + \cdots + x_n}{n}.

எதிர்மமில்லா எண்களுக்கு மட்டுமே *[[பெருக்கல் சராசரி]]* வரையறுக்கப்படுகிறது.  என்ற  எண்களின் பெருக்கல் சராசரியானது இந்த எண்களின் பெருக்குத்தொகையின் Nஆம் படி மூலம் ஆகும். பெருக்கல் சராசரியின் சுருக்குக் குறியீடு: **GM**

மேலே தரப்பட்ட எண்களின் பெருக்கல் சராசரி:
:\sqrt[n]{x_1 \cdot x_2 \cdots x_n}.

 எனில் பெருக்கல் சராசரியானது எடுத்துக்கொள்ளப்பட்ட எண்களின் இயல் மடக்கைகளின் கூட்டுச் சராசரியின் அடுக்கேற்றமாகும்:

:\sqrt[n]{x_1 \cdot x_2 \cdots x_n} = \exp \left( \frac{\ln {x_1} + \ln {x_2} + \cdots + \ln {x_n}}{n} \right).

## சமனிலி

 ஆகிய  எதிர்மமில்லா எண்களின் கூட்டு மற்றும் பெருக்கல் சராசரிகளின் சமனிலி:
:\frac{x_1 + x_2 + \cdots + x_n}{n} \ge \sqrt[n]{x_1 \cdot x_2 \cdots x_n}\,,

 என இருந்தால், இருந்தால் மட்டுமே, இச்சமனிலியிலுள்ள சமக்குறி உண்மையாக இருக்கும்.

## வடிவவியல் விளக்கம்

இருபரிமாணத்தில், &nbsp;, &nbsp; பக்க நீளங்கள் கொண்ட செவ்வகத்தின் சுற்றளவு . மேலும் அச்செவ்வகத்தின் பரப்பளவு . இதே பரப்பளவு கொண்ட சதுரத்தின் சுற்றளவு  ஆக இருக்கும். 

எனவே  எனில் கூட்டு, பெருக்கல் சராசரிகளின் சமனிலியின்படி,
:தரப்பட்ட பரப்பளவுகொண்ட ஒரு செவ்வகமானது  சதுரமாக இருந்தால் அதன் சுற்றளவு மிகச்சிறியதாக இருக்கும்.

இக்கருத்தின்  பரிமாண நீட்டிப்பே முழுச் சமனிலியாகும்.

AM–GM சமனிலியின்படி,
:-பரிமாண பெட்டியானது சம கனவளவுள்ள மீகனசதுரமாக இருக்கும்போது அதன் ஒரு முனையுடன் இணைக்கப்பட்ட அதன் விளிம்புகளின் நீளங்களின் கூடுதல் மிகச்சிறியதாக இருக்கும்.

## மேற்கோள்கள்

## வெளியிணைப்புகள்
* 

பகுப்பு:கணிதச் சமனிலிகள்
உத்தராஞ்சல் பல் மற்றும் மருத்துவ ஆராய்ச்சி நிறுவனம்

**உத்தராஞ்சல் பல் மற்றும் மருத்துவ ஆராய்ச்சி நிறுவனம்** (*Uttaranchal Dental and Medical Research Institute*) இந்தியாவின் உத்தரகண்ட் மாநிலத்தின் தேராதூன் நகரில் அமைந்துள்ள ஒரு மருத்துவ மற்றும் பல் மருத்துவ நிறுவனமாகும். கல்லூரியில் இளங்கலை மட்டத்தில் ஐந்து ஆண்டு இளநிலை பல் அறுவை சிகிச்சை  பட்டப்படிப்பும்,  முதுநிலை பட்டப்படிப்பில் 3 ஆண்டு முதுநிலை பல் அறுவை சிகிச்சை படிப்பும் கற்பிக்கப்படுகின்றன. சிறீநகரிலுள்ள ஏமாவதி நந்தன் பகுகுணா கார்வால் பல்கலைக்கழகத்துடன் இக்கல்லூரி இணைக்கப்பட்டுள்ளது. இந்திய மருத்துவக் கழகம், சுகாதாரம் மற்றும் குடும்ப நலத்துறை அமைச்சகம் மற்றும் இந்திய அரசாங்கம் போன்றவை கல்லூரியை அங்கீகரித்துள்ளன. 
 
இந்திய பல்மருத்துவக் குழு, புது தில்லி மற்றும் உத்தரகண்டம் சிறீநகர் ஏமாவதி நந்தன் பகுகுணா கார்வால் பல்கலைக்கழகம் வகுத்துள்ள கல்வி விதிகளின்படி இந்த நிறுவனம் பல் அறுவை சிகிச்சையில் இளநிலை மற்றும் முதுநிலை படிப்புகளை அளிக்கிறது. இளநிலை மற்றும் முதுநிலை பட்டத் தேர்வுகள் மற்றும் விருதுகளுக்காக இந்த நிறுவனம் சிறீநகர் ஏமாவதி நந்தன் பகுகுணா கார்வால்  பல்கலைக்கழகத்துடன் இணைக்கப்பட்டுள்ளது.

இளநிலை பாடநெறியின் மொத்த படிப்புக் காலம் 4 ஆண்டுகள் + ஓராண்டு உள்ளிருப்புப் பயிற்சி என ஐந்தாண்டுகளாகும்.  ஒவ்வொரு கல்வியாண்டின் முடிவிலும் ஒரு தொழில்முறை தேர்வுகள் பல்கலைக்கழகத்தால் நடத்தப்படுகின்றன. இறுதி தொழில்முறை தேர்வில் தேர்ச்சி பெற்ற பிறகு ஒரு வருட கட்டாய சுழற்சி உள்ளிருப்புப் பயிற்சி முடிந்த பின்னரே பட்டம் வழங்கப்படும். முதுநிலைப் எஸ் படிப்பின் மொத்த காலம் 3 ஆண்டுகளாகும்.  
## சேர்க்கை
இந்திய அரசாங்கம் நடத்தும் நீட் தேர்வு மதிப்பெண்கள் அடிப்படையில் கல்லூரியில் சேர்க்கை நடைபெறுகிறது. 
## வசதிகள்
*நூலகம்
*ஆய்வகங்கள்
*சிற்றுண்டியகம்
*மாணவர்களுக்கு தங்குமிடம்
*விளையாட்டு
*கணினி ஆய்வகம்
*இணைய இணைப்பு
*அருங்காட்சியகம்
*கூடுதல் பாடத்திட்ட செயல்பாடுகள்  
## நூலகம்
400 சதுர மீட்டர் பரப்பளவில் அமைந்துள்ள கல்லூரி நூலகம் 150 பேர் அமரக்கூடிய திறன்  2500 எண்ணிக்கைக்கும் மேற்பட்ட நூல்களின் தொகுப்பு நூலகத்தில் உள்ளது. காணொளிக் காட்சி  அறை, புத்தக வங்கி போன்ற அனைத்து கல்விசார் ஆதரவு நடவடிக்கைகளையும் நூலகம் உறுதி செய்கிறது. 100 எண்ணிக்கைக்கும் மேற்பட்ட பத்திரிகைகள்,  தேசிய மற்றும் சர்வதேச வெளியீடுகள் அனைத்திற்கும் கல்லுரி சந்தா செலுத்தியுள்ளது.  கிடைக்கக்கூடிய அனைத்து செய்தித்தாள்களும் நூல்களும் மாணவர்களை எளிதில் அடையக்கூடிய அணுகு முறை இங்கு பின்பற்றப்படுகிறது.  

## மேற்கோள்கள்

*http://www.highereducationinindia.com/institutes/uttaranchal-dental-medical-research-5541.php
*http://www.euttaranchal.com/education/colleges/uttaranchal-dental-college-medical-research-institute.php
*http://www.minglebox.com/college/Uttaranchal-Dental-and-Medical-Research-Institute-Dehradun-UDMRI 

பகுப்பு:தேராதூன் மாவட்டம்
பகுப்பு:பல்  மருத்துவம்
தகுர்பாரி கோயில்

**தகுர்பாரி கோயில்** (*Thakurbari Temple*) இந்தியாவின் சிக்கிம் மாநிலம் காங்டாக் நகரத்தின் மையப்பகுதியில் அமைந்துள்ள ஓர்  இந்து கோவிலாகும். சிக்கிமில் உள்ள பழமையான இந்து கோவில்களில் இதுவும் ஒன்றாகும். சிக்கிமின் முற்கால மன்னர்கள்  நன்கொடையாக வழங்கிய  நிலத்தில் 1935 ஆம் ஆண்டில் இக்கோயில் கட்டப்பட்டுள்ளது.  கோயிலில் கிட்டத்தட்ட அனைத்து முக்கிய தெய்வங்களும் இங்கு வைக்கப்பட்டுள்ளன. காங்டாக்கின் இந்து சமூகத்தினை  ஒன்றிணைக்கும் ஒரு முக்கிய மையமாகவும் இக்கோயில் உருவெடுத்துள்ளது.
1945-47  ஆம் ஆண்டு  காலகட்டத்தில் கோயில் ஒரு பெரிய கோயில் வளாகமாக மேம்படுத்தப்பட்டது.  

2011 ஆம் ஆண்டில், கோயில் வளாகம் பல்நோக்கு மண்டபம் மற்றும் நூலகத்தை உள்ளடக்கியதாக மேம்படுத்த திட்டமிடப்பட்டது. . 2015 ஆம் ஆண்டு பிப்ரவரி நிலவரப்படி  கோயிலானது நிதி பற்றாக்குறையால் முழுமையடையாமல் நிறுத்தப்பட்டிருந்தது.
 
## மேற்கோள்கள்

பகுப்பு:சிக்கிம்
பகுப்பு:இந்தியக் கோயில்கள்
வழித்தொடர்

**வழித்தொடர்** அல்லது **கிளைக்கதை** (spin-off) என்பது வானொலி நிகழ்ச்சி, தொலைக்காட்சி நிகழ்ச்சி, நிகழ்பட ஆட்டம், திரைப்படம் அல்லது எந்தவொரு 
ஊடக கதைப் படைப்பாலிருந்து உருவாக்கப்படுபவை 'வழித்தொடர்' ஆகும். இது ஏற்கனவே இருக்கும் படைப்புகளிலிருந்து அல்லது குறிப்பாக ஒரு கதாபாத்திரம் அலல்து கதைக்களதிலிருந்து பெறப்படுகின்றது. 

முதன் முத்தலாக 1941 ஆம் ஆண்டில் பழைய கால வானொலி நகைச்சுவை நிகழ்ச்சியான 'ஃபைபர் மெக்கீ மற்றும் மோலி' என்ற நிகழ்ச்சியின் துணை கதாபாத்திரமான 'த்ரோக்மார்டன் பி. கில்டர்ஸ்லீவ்' என்பவரை வைத்து 'தி கிரேட் கில்டர்ஸ்லீவின்' (1941-1957) என்ற வழிதொடர் நிகழ்ச்சி வெளியானது.

ஜீ தமிழ் தொலைக்காட்சியில் ஒளிபரப்பாகும் இனிய இரு மலர்கள் என்ற தொடரின் கிளைக்கதையாக சின்னபூவே மெல்லபேசு என்ற தொடர் உருவாக்கப்பட்டு ஒளிபரப்பாகி வருகின்றன்றது.

## மேற்கோள்கள்

பகுப்பு:திரைப்படம் மற்றும் காணொளி சொல்லியல்
பகுப்பு:தொலைக்காட்சி சொல்லியல்
கூள் (தொடர்)

**கூள்** என்பது 'பேட்ரிக் கிரஹாமின்' இயக்கத்தில் 24 ஆகத்து 2018 இல் நெட்ஃப்ளிக்ஸில் வெளியான ஒரு திகில் குறுந்தொடர் ஆகும்.

## கதைக்கரு
வருங்காலத்தில் இந்தியாவில் இசுலாமியர்கள் ஒடுக்கப்படுவது போன்ற கற்பனைக் களத்தில் கதை அமைந்துள்ளது. நிதா ரஹீம் என்கிற நாட்டுப்பற்றுள்ள காவல் அதிகாரி அதிபயங்கர தீவிரவாதி அலி சயீதை விசாரணை செய்த வேளை முதல் அரசாங்கத்தின் இரகசிய பெருஞ்சிறையில் நடக்கத் துவங்கும் மனிதனுக்கு அப்பாற்பட்ட நிகழ்ச்சிகளை விவரிக்கிறது கதை.

## நடிப்பு
* நிதா ரஹீமாக ராதிகா ஆப்தே
* சுனில் தக்கூனாவாக மானவ் கால்
* ஷானாவஸ் ரஹீமாக எஸ். எம். சாஹீர்
* லக்ஷ்மி தாஸாக இரத்னபலி பட்டர்ஜி
* மற்றும் பலர்.

## வெளியீடு
நெட்ஃப்ளிக்ஸில் கூள் ஆகத்து 24, 2018 அன்று இந்தி (மூலம்), ஆங்கிலம் (ஒலிச்சேர்க்கை) ஆகிய மொழிகளில் வெளியானது. பின்னாளில், தமிழ், தெலுங்கு ஆகிய மொழிகளிலும் ஒலிச்சேர்த்து தற்போது ஒளிபரப்பாகி வருகிறது.

## மேற்கோள்கள்

பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:இந்திய மர்மத் தொலைக்காட்சி தொடர்கள்
பகுப்பு:இந்திய திகில் தொலைக்காட்சி தொடர்கள்
பகுப்பு:2018 இல் தொடங்கிய இந்தியத் தொலைக்காட்சி நிகழ்ச்சிகள்
கார்லோசு வாக்னர்

**கார்லோசு இ.எம். வாக்னர்** (*Carlos E.M. Wagner*) அமெரிக்க நாட்டைச் சேர்ந்த ஒரு துகள் இயற்பியலாளராவார். தத்துவார்த்த இயற்பியல், தொடக்கத் துகள்கள் மற்றும் துகள்களுடன் தொடர்புடைய மீச்சீர்மை கோட்பாடுகளில் இவர் நிபுணத்துவம் கொண்டுள்ளார். வாக்னர்  தற்போது அறிவியல் மற்றும் பொறியியல் ஆய்வுகளை மேற்கொள்ளும் ஆர்கோன் தேசிய ஆய்வகத்தின் உயர் ஆற்றல் இயற்பியல் பிரிவில் பணிபுரிகிறார். சிகாகோ பல்கலைக்கழகம், என்றிக்கோ பெர்மி நிறுவனம், காவ்லி அண்டவியல் நிறுவனம்  ஆகிய நிறுவனங்களில் இயற்பியல் துறையில் பேராசிரியராகவும் பணிபுரிகிறார். ஆர்கோன் தேசிய ஆய்வகத்தில் உயர் ஆற்றல் இயற்பியல் கோட்பாடு குழுவின் தலைவராகவும் கார்லோசு வாக்னர் செயல்படுகிறார்.
 
2008 ஆம் ஆண்டு அமெரிக்க இயற்பியல் கழகத்தின் ஓர்  உறுப்பினராக வாக்னர் தேர்ந்தெடுக்கப்பட்டார். இது ஒருவரின் சக தொழில்முறை பணியாளர்களால் சிறப்பாக தனித்துவமாக  அங்கீகரிக்கப்படுவதைக் குறிக்கும். மீச்சமசீர்மை மற்றும் நலிந்தஎலக்ட்ரான் சமச்சீர் முறிவு  கோட்பாட்டு நிகழ்வுகள் மீதான  பங்களிப்புகளுக்காக வாக்னருக்கு இத்தகுதி கிடைத்தது.
அடிப்படை துகள்களின் இடைவினைகள் பற்றிய ஆய்வு, மோதல் இயற்பியல், இக்சு இயற்பியல், கரும்பொருள்  கோட்பாடு மற்றும் பொருளுக்கும் பொருளுக்கும் எதிரான சமச்சீரற்ற  தோற்றம் ஆகியவற்றுக்கு சிறப்பு முக்கியத்துவம் அளித்து வாகனர் ஆய்வுகள் மேற்கொண்டு வருகிறார்.

அர்ஜெண்டினா நாட்டைச் சேர்ந்த கோட்பாட்டு இயற்பியலாளர் மார்செலா கேரீனாவை வாக்னர் திருமணம் செய்து கொண்டார்.
 
## மேற்கோள்கள்

## புற இணைப்புகள்
*Carlos Wagner’s webpage at Argonne National Laboratory 

பகுப்பு:வாழும் மக்கள்
பகுப்பு:இயற்பியலாளர்கள்
பகுப்பு:அமெரிக்க அறிவியலாளர்கள்
யோங் பெங்

**யோங் பெங்**, (மலாய்: *Pekan Yong Peng*; ஆங்கிலம்: *Yong Peng Town*; சீனம்: *永平*); ஜாவி: *يوڠ ڤيڠ*) என்பது மலேசியா, ஜொகூர் மாநிலத்தில், பத்து பகாட்  மாவட்டத்தில் அமைந்துள்ள நகரம். 

ஜொகூர் பாரு நகர மையத்தில் இருந்து 104 கி.மீ. தொலைவில் அமைந்து உள்ளது. யோங் பெங் என்பது ஒரு சீனப் பெயர். அந்த வகையில் இங்கு சீனர்கள் மிகுதியாக வாழ்கின்றனர். யோங் பெங் நகரத்தைச் சீனர் நகரம் என்றும் சொல்வார்கள். 

யோங் பெங் நகரத்தைச் சுற்றிலும் நிறைய ரப்பர் செம்பனைத் தோட்டங்கள் உள்ளன. தமிழர்கள் அதிகமாக வாழ்கிறார்கள்.

## வரலாறு

1870-ஆம் ஆண்டுகளில் ஜொகூரின் சுல்தான் அபுபக்கர் ஆட்சியின் காலத்தில், ஜொகூரை நவீன மயமாக்குவதற்கும், வரி வருவாயை அதிகரிப்பதற்கும் ஜொகூரில் ஒரு கொள்கை தொடங்கப் பட்டது. மிளகுத் தோட்டங்கள்; ரப்பர் தோட்டங்கள் உருவாக்கப்பட்டன.

அவ்வாறு தோட்டங்கள் உருவாக்கப் படுவதற்கு ஏராளமான தொழிலாளர்கள் தேவைப் பட்டது. தற்செயலாக அந்த காலக் கட்டத்தில் தெற்கு சீனாவில் சில அரசியல், சமூகக் குழப்பங்கள் ஏற்பட்டன. அதனால் சீனாவில் இருந்து ஆயிரக் கணக்கான சீனர்கள் ஜொகூரில் குடியேறினார்கள்.

### சீனர் முன்னோடிகள்

தொடக் காலத்தில் குடியேறிய சீனர் முன்னோடிகளில் சிலர், பெக்கோக் ஆற்றின் ஆற்றின் வழியாகப் பயணித்து யோங் பெங் பகுதியில் குடியேறினார்கள். அப்போது யோங் பெங் வேளாண்மைக்கு நல்ல ஒரு வளமான நிலமாக இருந்தது.

விவசாயப் பணிகளில் ஈடுபட்டனர். கரும்புத் தோட்டங்கள்; மரவள்ளித் தோட்டங்களும் உருவாக்கப் பட்டன. அந்த வகையில் யோங் பெங் நகரமும் படிப்படியாக வளர்ச்சி கண்டது.

## மேற்கோள்கள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்
பிமாய் வரலாற்றுப் பூங்கா

**பிமாய் வரலாற்று பூங்கா** (*Phimai Historical Park*) என்பது தாய்லாந்தின் மிகப்பெரிய இந்து கெமர் கோயில்களில் ஒன்றாகும். இது நாகோன் ராட்சாசிமா மாகாணத்தின் பிமாய் நகரில் அமைந்துள்ளது. இது மாகாணத்தின் மிக முக்கியமான சுற்றுலா தலங்களில் ஒன்றாகும்.

கெமர் பேரரசின் காலத்தில் பிமாய் ஒரு முக்கியமான நகரமாக இருந்தது. நகரத்தின் மையத்தில் அமைந்துள்ள பிரசாத் ஹின் பிமாய் கோயில், பண்டைய தாய்லாந்தின் முக்கிய கெமர் கோயில்களில் ஒன்றாகும். இது ஒரு பழங்கால கெமர் நெடுஞ்சாலையால் அங்கோருடன் இணைக்கப்பட்டுள்ளது, மேலும் அங்கோரை அதன் நேர்திசையாக எதிர்கொள்ளும் நோக்கம் கொண்டது. இந்தத் தளம் இப்போது பிமாய் வரலாற்றுப் பூங்காவாக பாதுகாக்கப்படுகிறது.

## வரலாறு

இந்தக் கோயில் அங்கோரிலிருந்து பண்டைய கெமர் நெடுஞ்சாலையின் ஒரு முனையைக் குறிக்கிறது. 1020x580 மீட்டர் பரப்பளவு உள்ள பகுதி அங்கோர் வாட் உடன் ஒப்பிடத்தக்கது என்பதால், இது கெமர் பேரரசில் ஒரு முக்கியமான நகரமாக இருந்ததாகக் கூறப்படுகிறது. பெரும்பாலான கட்டிடங்கள் 11 ஆம் நூற்றாண்டின் பிற்பகுதியிலிருந்து 12 ஆம் நூற்றாண்டின் பிற்பகுதி வரை, பாபூன், பேயோன் மற்றும் கெமர் கோயில் பாணியில் கட்டப்பட்டுள்ளன. இருப்பினும், அந்த நேரத்தில் கெமர் ஆட்சியாளர்கள் இந்து சமயத்தைப் பின்பற்றுபவர்களாக இருந்தபோதிலும், கோயில் ஒரு பௌத்தக் கோவிலாக இருந்துள்ளது.  ஏனெனில் கோரத் பகுதியில் வசிப்பவர்கள் 7ஆம் நூற்றாண்டு வரை பௌத்தர்களாக இருந்தனர். கல்வெட்டுகள் விமயபுரா (அதாவது விமயா நகரம்) என்ற பெயரைக் கொண்டுள்ளன. இது தாய் பெயரான பிமாய் என உருவாக்கப்பட்டது.

## தொல்பொருள் திட்டங்கள்

1998 ஆம் ஆண்டில், தாய் பேரரசின் நுண்கலைத் துறை, மானுடவியல் துறை மற்றும் நியூசிலாந்தின் ஒடாகோ பல்கலைக்கழகம் ஆகியவற்றின் கூட்டுத் திட்டத்தின் மூலம் அகழ்வாராய்ச்சிகளைத் தொடங்கியது. அங்கோரியன் காலத்தில் கோயில் கட்டுமானம் வேண்டுமென்றே நிரப்பு அடுக்குகளை வைப்பதை உள்ளடக்கியது. இது தளத்தின் அடுக்குகளில் தெளிவாகக் காணப்படுகிறது.  
மையம்|500x500px| பிமாய் வரலாற்றுப் பூங்கா
## புகைப்படங்கள்

படிமம்:Phimai naga staircase.JPG|நாகா படிக்கட்டுகள், தெற்கு கோபுரத்தின் வெளிப்புறத்தில் அமைந்துள்ளது 
படிமம்:Phimai Lintel.jpg|பிரதான சன்னதிக்கு வடக்கு நுழைவாயிலின் மீது மேல் பகுதி, நடனமாடும் [வச்ரசத்துவரைக் காட்டுகிறது 
படிமம்:Phimai (I).jpg|மத்தியப் பகுதி
படிமம்:Entrance-phimai.jpg|கோயிலின் முன் நிற்கும் வெளிநாட்டவர்
படிமம்:2019 02 Prasat Hin Phimai 05.jpg|வெளிச் சுவரின் வடக்கு நுழைவாயிலிலிருந்து பிரதான கோயில்


## மேற்கோள்கள்

## நூலியல்
*Michael Freeman - *A guide to Khmer temples in Thailand and Laos*, 
## வெளி இணைப்புகள்

*- Computer model of the temple
*"Phimai Historical Park detailed description with pictures and video" from "Thai-Thaifood"
*"Phimai Historical Park" in ''Korat Magazine''

பகுப்பு:Coordinates on Wikidata
பகுப்பு:தாய்லாந்து வரலாறு
பகுப்பு:தாய்லாந்துக் கட்டிடக்கலை
பகுப்பு:தாய்லாந்துக் கோயில்கள்
பகுப்பு:கெமர் பேரரசு
புளோரஸ் கடல்

**புளோரஸ் கடல்** என்பது இந்தோனேசியாவில்  கடல் நீர் பரப்பைக் உள்ளடக்கியது. இக்கடலானது  வடக்கே சுலாவெசி தீவிவும், தெற்கில் சுந்தா தீவுகள், புளோரஸ்,  சும்பாவா போன்ற தீவுகளால் சூழப்பட்டுள்ளது. 

## நிலவியல்
thumb| புளோரஸ் கடல்
புளோரஸ் கடலின் எல்லைகளாக  பாலி கடல் (மேற்கு), சாவகக் கடல் (வடமேற்கு),  பண்டா கடல் (கிழக்கு மற்றும் வடகிழக்கு) என உள்ளன.

இந்தியப் பெருங்கடல், சவு கடல் ஆகியவை தெற்கே அமைந்துள்ளன. ஆனால் அவைற்றை புளோரஸ் கடலை பல்வேறு தீவுகள் பிரிக்கின்றன.

இந்த கடலை எல்லையாகக் கொண்ட தீவுகளாக  சிறு சுண்டாத் தீவுகள் மற்றும் சுலாவெசி உள்ளன.

### விரிவு
இக்கடலானது  ஆழம் கொண்டதாக உள்ளது.  சர்வதேச ஹைட்ரோகிராஃபிக் அமைப்பு (IHO) புளோரஸ் கடலை கிழக்கு இந்திய தீவுக்கூட்டத்தின் நீர் பகுதிகளில் ஒன்றாக வரையறுக்கிறது. 

## குறிப்புகள்
 

## வெளி இணைப்புகள்

* https://web.archive.org/web/20061013180657/http://www.visibleearth.nasa.gov/view_rec.php?id=6625
* http://www.astrogeodata.it/id219.htm
பகுப்பு:Coordinates on Wikidata
பகுப்பு:சிறு சுண்டா தீவுகள்
பகுப்பு:சுலாவெசி
இராணி (தமிழ் நடிகை)

**இராணி,** அல்லது **ரக்சா** என்பவர் ஓர் இந்திய நடிகை ஆவார். இவர் தமிழ், தெலுங்கு, கன்னடம், இந்தி மொழித் திரைப்படங்களில் தோன்றியுள்ளார். *ஜெமினி* படத்தில் "ஓ போடு" பாடலுக்காக இவர் மிகவும் பிரபலமானவர். அனுராதா ஸ்ரீராம் பாடிய இப்பாடலுக்கு இவர் ஆடி படமாக்கப்பட்டது, மேலும் இவர் பெரும்பாலும் "ஓ போடு" ராணி என்று குறிப்பிடப்படுகிறார். *நச்சவுலே* (2008) படத்திற்காக சிறந்த துணை நடிகைக்கான ஆந்திர அரசின் நந்தி விருதைப் பெற்றார்.

## திரைப்படவியல்

## குறிப்புகள்

## வெளி இணைப்புகள்

பகுப்பு:தெலுங்குத் தொலைக்காட்சி நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பகுப்பு:1974 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
கிளெப் வாடாகின்

**கிளெப் வசிலீவிச் வாடாகின்** (*Gleb Vassielievich Wataghin*) உருசிய-இத்தாலிய பரிசோதனை இயற்பியலாளராவார். உருசியப் பேரரசுவிற்கு உட்பட்ட பிர்சுலா நகரில் 1899 ஆம் ஆண்டு நவம்பர் மாதம் 3 ஆம் தேதியன்று இவர் பிறந்தார். இரண்டு கண்டங்களில் இயற்பியல் பற்றிய கற்பித்தல் மற்றும் ஆராய்ச்சிக்கு பெரும் உத்வேகமும் ஊக்கமும் அளித்த ஒரு சிறந்த அறிவியல் தலைவராக இவர் கருதப்படுகிறார். பிரேசில் நாட்டின் சாவோ பாவ்லோ நகரிலுள்ள  சாவோ பாவ்லோ பல்கலைக்கழகத்திலும்  இத்தாலியின் துரின் நகரிலுள்ள  துரின் பல்கலைக்கழகத்திலும் வாடாகின் பணியாற்றினார்.

புதியதாக நிறுவப்பட்ட சாவோ பாவ்லோ பல்கலைக்கழகத்தின் இயற்பியல் துறையில் பிற ஐரோப்பிய இயற்பியலாளர்களுடன் ஆராய்ச்சியாளராக வாடகின் 1934 ஆம் ஆண்டு  பணியமர்த்தப்பட்டார். அங்கு, சீசர் இலேட்சு, ஆசுகார் சாலா, மரியோ சென்பெர்க், ராபர்டோ சால்மெரோன், மார்செலோ டாமி டி சோவ்சா சாண்டோசு மற்றும் செயம் டியோம்னோ போன்ற இளம் இயற்பியலாளர்கள் குழுவின் ஆசிரியராக இருந்தார்.

பிரேசில் நாட்டு சாவோ பாவ்லோ மாநிலத்தின் காம்பினாசில் உள்ள மாநில பல்கலைக்கழகத்தின் இயற்பியல் நிறுவனத்திற்கு வாடாகின்  நினைவாக இவரது பெயரிடப்பட்டுள்ளது. மாநிலப் பல்கலைக்கழகம் இயற்பியலில் ஒரு பரிசையும் இவருக்கு வழங்கியது. 1955 ஆம் ஆண்டு சாவோ பாவ்லோ பல்கலைக்கழகம் கிளெப் வாடாகின்னுக்கு கௌரவ டாக்டர் பட்டம் வழங்கிச் சிறப்பித்தது.
 
1951 ஆம் ஆண்டில் இத்தாலி நாட்டில் வழங்கப்படும் பெல்ட்ரினெல்லி பரிசு வழங்கப்பட்டது. 1960 ஆம் ஆண்டு முதல் லின்சி தேசிய அகாதமியின் உறுப்பினராக இருந்தார்.

1986 ஆம் ஆண்டு அக்டோபர் மாதம் 10 ஆம் தேதியன்று இத்தாலியின் டுரின் நகரில் வாடாகின் காலமானார். 
## தேர்ந்தெடுக்கப்பட்ட நூலியல்
* 
* 
## மேற்கோள்கள்

## புற இணைப்புகள்

* Predazzi, Ernesto: Gleb Wataghin. Brazilian Physical Society (in Portuguese)
* Salmeron, Roberto A. Gleb Wataghin. Revista Estudos Avançados. Vol. 16, Jan./Apr. 2002. (In Portuguese)

பகுப்பு:1899 பிறப்புகள்
பகுப்பு:1986 இறப்புகள்
பகுப்பு:இயற்பியலாளர்கள்
பகுப்பு:இத்தாலிய அறிவியலாளர்கள்
பகுப்பு:இத்தாலிய இயற்பியலாளர்கள்
சாக்லேட் வெடிகுண்டு

thumb| ஒரு சாக்லேட் வெடிகுண்டு பாணி பட்டாசு. கருப்பு புரோட்ரஷன் என்பது உருகி, இது பற்றவைக்கப்படுகிறது.
**சாக்லேட் வெடிகுண்டு** (*Chocolate bomb*) என்பது ஒரு வகையான பட்டாசு ஆகும்.. இது தீபாவளி மற்றும் புத்தாண்டு கொண்டாட்டங்களின் போது இந்தியாவில் தயாரிக்கப்பட்டுப் பயன்படுத்தப்படுகிறது. சாக்லேட் வெடிகுண்டுகள் வெடிமருந்து துகள்களால் நிரப்பப்பட்ட சிறிய காகித அட்டைப் பெட்டிகளால் ஆனவை. இவற்றின் ஒரு மூலையில் ஒரு திரி செருகப்படுகிறது. பெட்டிகளை இறுக்கமாகச் சணல் சரங்களால் போர்த்தி பின்னர் மூன்று நாட்கள் வெயிலில் காயவைக்க வேண்டும். இதன் பிறகு இவை வண்ணமயமான அலுமினியத் தகட்டுடன் மூடப்படும். இவை சாக்லேட்டுகளை ஒத்திருப்பதால் சாக்லேட் வெடிகுண்டுகள் எனப்படுகின்றன. 1990களில் கொல்கத்தாவில் பூரிமா வகை சாக்லேட் குண்டுகள் மிகவும் பிரபலமாக இருந்தன. மேற்கு வங்கத்தில் இந்த பட்டாசு பயனடுத்துவது சட்டவிரோதமான செயலாக அறிவிக்கப்பட்டுள்ளது.
thumb| ஒரு பெட்டியில் சில சாக்லேட் குண்டுகள்.

## மேற்கோள்கள்

 

பகுப்பு:பட்டாசு உட்கூறுகள்
எர்மன் சாமுவேல் பிளாக்

**எர்மன் சாமுவேல் பிளாக்** (Herman Samuel Bloch) (சூன் 15, 1912 – சூன் 16, 1990) ஒரு அமெரிக்க வேதியியலாளரும் மற்றும் கண்டுபிடிப்பாளரும் ஆவார். பிளாக், மோட்டார் வாகனங்களின் வெளியேற்றிகளில் இருந்து வரும் புகையிலிருந்து மாசுபடுத்திகளை நீக்கம் செய்யும் வினையூக்க மாற்றிக் கருவி ஒன்றைக் கண்டுபிடித்தார். பிளாக் 270-இற்கும் மேற்பட்ட காப்புரிமங்களுக்கான கண்டுபிடிப்புகளுக்கு உரிமையானவர் ஆவார். 1989 ஆம் ஆண்டில் பிளாக் வேதி முன்னோடி விருதினை (Chemical Pioneer Award)அமெரிக்க வேதியியலர் நிறுவனத்திடமிருந்து பெற்றார். இவர் பயன்பாட்டு வினைத்தாக்கவியலில் எர்னஸ்ட் ஜே. அவுட்ரி விருதினையும்  1974 ஆம் ஆண்டில், தொழில்முறை மற்றும் பொறியியல் வேதியியல் துறையில் எகர் வி.வின்னர்ஸ் விருதினையும் மற்றும் 1971 ஆம் ஆண்டில் ஜான்ஸ் ஹாப்கின்ஸ் பல்கலைக்கழகத்திடமிருந்து ரிச்சர்ட் ஜே. கோக்சு நினைவு விருது மற்றும் விரிவுரையாளர் தகுதி ஆகியவற்றையும் பெற்றார். பிளாக் தேசிய அறிவியல் கழகத்திற்கு 1975 ஆம் ஆண்டில் தேர்ந்தெடுக்கப்பட்டார்.

## வாழ்க்கை
பிளாக், இலினொய், சிகாகோவில் பிறந்தார். இவரின் பெற்றோர் யுக்ரைனிய யூதர்கள் ஆவர். ஆரோன் மற்றும் எஸ்தர் பிளாக் ஆகியோர் வேறுநாட்டிலிருந்து வந்து 
குடியேறியவர்கள் ஆவர். இவர் தனது இளங்கலை மற்றும் கரிம வேதியியலில் முனைவர் பட்டத்தை சிக்காகோ பல்கலைக்கழகத்திலிருந்து பெற்றார்.

## மேற்கோள்கள்

## வெளி இணைப்புகள்
*James P. Shoffner, "Herman Samuel Bloch", Biographical Memoirs of the National Academy of Sciences (2005)

பகுப்பு:அமெரிக்க வேதியியலாளர்கள்
பகுப்பு:1912 பிறப்புகள்
பகுப்பு:1990 இறப்புகள்
பகுப்பு:வேதியியலாளர்கள்
சிக்கிம் தொழில்சார் பல்கலைக்கழகம்

**சிக்கிம் தொழில்சார் பல்கலைக்கழகம்** (*Sikkim Professional University*) இந்தியாவின் சிக்கிம் மாநிலத்திலுள்ள காங்டாக் நகரில் அமைந்துள்ளது. சிக்கிம் மாநில சட்டமன்றத்தின் சிக்கிம் தொழில்சார் (2008 ஆம் ஆண்டின் 11 ஆம் இலக்க சட்டம்) சட்டத்தின் அடிப்படையில் 2008 ஆம் ஆண்டு மாநில தனியார் பல்கலைக்கழகமாக இது தொடங்கப்பட்டது. முன்னதாக இப்பல்கலைகழகம் விநாயகா மிசன்சு சிக்கிம் பல்கலைக்கழகம் என்று அழைக்கப்பட்டு வந்தது. ஆனால் தற்பொழுது சிக்கிம் மாநில சட்டமன்றத்தின் சிக்கிம் தொழில்சார் (2020 ஆம் ஆண்டின் 09 ஆம் இலக்க சட்டம்) சட்டத்தின் அடிப்படையில் சிக்கிம் தொழில்சார் பல்கலைக்கழகம் என்று பெயர் மாற்றம் செய்யப்பட்டது. பல்கலைக்கழக மானியக் குழு, இந்திய செவிலியர் மன்றம், இந்திய மருந்தியல் மன்றம் போன்ற அரசு அமைப்புகளின் அங்கீகாரம் சிக்கிம் தொழில்சார் பல்கலைக்கழகத்திற்கு வழங்கப்பட்டுள்ளது.
 
## கல்வித் திட்டம்

சிக்கிம் தொழில்சார் பல்கலைக்கழகத்தில்  கலை, வர்த்தகம் மற்றும் அறிவியல் உள்ளிட்ட அனைத்து முக்கிய துறைகளிலும் இளநிலை பட்டம்  மற்றும் முதுநிலை பட்டப்படிப்பு திட்டத்தின் கீழ் பாடங்கள் கறிபிக்கப்படுகின்றன. 
*கலை மற்றும் சமூக அறிவியல் கல்லூரி
*பொறியியல் மற்றும் தொழில்நுட்ப கல்லூரி
*வணிக மேலாண்மை மற்றும் நிர்வாக ஆய்வுகள் கல்லூரி
*கணினி மற்றும் தகவல் தொழில்நுட்ப கல்லூரி
*மருந்து மற்றும் துணை மருத்துவ அறிவியல் கல்லூரி
*நூலக அறிவியல் கல்லூரி
*செவிலியக் கல்லூரி
*வணிகக் கல்லூரி
## மேற்கோள்கள்

## புற இணைப்புகள்
*

பகுப்பு:சிக்கிம்
பகுப்பு:இந்தியப் பல்கலைக்கழகங்கள்
கார்வண்ணன்

**கார்வண்ணன்** (இறப்பு : 13 பிப்ரவரி 2015) என்பவர் ஒரு இந்திய திரைப்பட இயக்குநர், தயாரிப்பாளர், திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றியுள்ளார்.

## தொழில்
கார்வண்ணன் தனது ஐந்து படங்களில் நடிகர்  முரளியுடன்  *[[பாலம் (திரைப்படம்)|பாலம்]]* (1990), புதிய காற்று (1990) *[[தொண்டன் (1995 திரைப்படம்)|தொண்டன்]]* (1995) ஆகிய மூன்று படங்களில் பணியாற்றியுள்ளளார். ஒரு இடைவெளிக்குப் பிறகு 1990 களின் பிற்பகுதியில்நெப்போலியன் முக்கியக் கதாபாத்திரத்தில் நடித்த *[[ரிமோட்]]* (2004) படத்தின் வழியாக மீண்டும் திரையுலகிற்கு திரும்பினார். அப்படத்தில்  2004 இந்தியப் பெருங்கடல் நிலநடுக்கமும் ஆழிப்பேரலையின் தாக்கம் குறித்து சுருக்கமாக குறிப்படப்படுள்ளது.

கார்வண்ணன் 2015 பெப்ரவரியில் தன் 55 வயதில் மாரடைப்பால் இறந்தார்.

## திரைப்படவியல்

## மேற்கோள்கள்

பகுப்பு:2015 இறப்புகள்
பகுப்பு:தமிழ்த் திரைப்பட இயக்குநர்கள்
அக்காதேவி

**அக்காதேவி** (*Akkadevi*)  1010-1064 ஆம் ஆண்டுகள் காலத்தில்  கர்நாடகாவில் இருந்த  சாளுக்கிய வம்சத்தின் இளவரசியாவார். கிசூகாடு எனப்படும் ஒரு பகுதியின் ஆளுநராகவும் இவர்  இருந்தார். இன்றைய கர்நாடக மாநிலத்திலுள்ள 27 நிர்வாக மாவட்டங்களுள் ஒன்றான பீதர், பீஜப்பூர், பாகல்கோட்டு மாவட்டங்களில் இப்பகுதி அமைந்துள்ளது. மேற்கு சாளுக்கியர்களின் மன்னர் இரண்டாம் செயயசிம்மாவின் சகோதரியாகவும் முதலாம்  சோமேசுவரனின் அத்தையாகவும் அறியப்படுகிறார்.
 
ஒரு திறமையான நிர்வாகியாகவும் திறமையான படைத்தலைவராகவும் அக்காதேவி நன்கு அறியப்பட்டார். நல்லொழுக்கங்களின் அழகி என்ற பொருள் குறிக்கும்  குணதபெதங்கி என்ற அடைமொழியாலும் அக்காதேவி  அழைக்கப்பட்டார்.

சாளுக்கியர்களின் ஆட்சிக்காலம் தென்னிந்திய வரலாற்றில் ஒரு முக்கியமான மைல்கல்லாகவும்  கர்நாடக வரலாற்றில் ஒரு பொற்காலமாகவும் கருதப்படுகிறது. சாளுக்கியர்கள் இந்தியாவில் தக்காண  பீடபூமியை 600 ஆண்டுகளுக்கும் மேலாக ஆட்சி செய்தனர். அக்காதேவி மேற்கு சாளுக்கியப் பேரரசின் ஒரு பகுதியாக இருந்தார்.  இப்பேரரசு சோழர்களுடனும், அவர்களது தொலைதூர உறவினர்களான வேங்கியின் கிழக்கு சாளுக்கியர்களுடனும் தொடர்ந்து பகையுடன் இருந்தார்.

அக்காதேவி ஆட்சியின் போது தனது மாகாணத்தை விரிவுபடுத்தினார். மானியங்கள் மூலம் கல்வியை ஊக்குவித்தார். சமண மற்றும் இந்து கோவில்களுக்கு தாராளமாக நிதி வழங்கினார். 

"பெரும் நற்பெயர் மற்றும் விளைவுகளின் ஆளுமை"தான் அக்காதேவி என்று கூறப்பட்டது. 1022 தேதியிட்ட ஒரு கல்வெட்டு அக்காதேவியை பைரவியைப் போல் வீரமிக்கவர் என்று அழைக்கிறது. ஒர் உள்ளூர் கிளர்ச்சியைத் அடக்குவதற்காக கோகாக் கோட்டையை இவர் முற்றுகையிட்டார். மேலும் பிராமணர்களுக்கு மானியங்களை வழங்குவதன் மூலம் கல்வியை இவர் ஊக்குவித்ததார். 
 
## மேற்கோள்கள்


பகுப்பு:1010 பிறப்புகள்
பகுப்பு:கர்நாடக வரலாறு
பகுப்பு:சாளுக்கியர்
20, அசோகா சாலை

**20, அசோகா சாலை** (*20, Ashoka Road*) என்ற முகவரியில் அமைந்துள்ள கட்டிடம்  இந்தியாவின் தலைநகரம் புது தில்லியின் மையப்பகுதியில் அமைந்துள்ளது. அதிகாரப்பூர்வமாக **சஞ்சார் பவன்** என்ற பெயரில் இது அழைக்கப்படுகிறது. இந்தியாவின் தகவல் தொடர்பு மற்றும் தகவல் தொழில்நுட்ப அமைச்சகத்தின் தலைமையகமான இது இந்திய தொலைத் தொடர்புத் துறை அமைச்சகத்தின்  தலைமையகமும் ஆகும்.   இந்தக் கட்டிடம் இந்தியத் தலைநகர் புது தில்லியின் மையத்தில் அமைந்துள்ளது. இந்திய ரிசர்வ் வங்கியின் மும்பை தலைமையக வடிவமைப்பை இக்கட்டிடம்  மிகவும் ஒத்திருக்கிறது. இரண்டையும் கட்டிடக் கலைஞரான பிரோசு குடியன்வாலா ஒருவரே வடிவமைத்தார். தில்லி விமான நிலையத்திலிருந்து 15 கிலோமீட்டர் தொலைவில் 20, அசோகா சாலை அமைந்துள்ளது.
## மேற்கோள்கள்


பகுப்பு:தில்லி சுற்றுப் பகுதிகள்

பகுப்பு:புது தில்லி
வினோத் குமார்

**வினோத் குமார்** (பிறப்பு: 1, ஏப்ரல் , 1963) என்பவர் தெலுங்கு, கன்னடம், தமிழ், மலையாள திரைப்படங்களில் பணிபுரியும் ஒரு இந்திய திரைப்பட நடிகர் ஆவார். கன்னடத்தில் இவரது முதல் படமாக 1985 இல் ஏ. எல். அபையா நாயுடு தயாரித்த தவருமனே ஆகும். தெலுங்கு திரையுலகில், ராமோஜி ராவ் தயாரித்த மௌன போராட்டம் (1989) வழியாக அறிமுகமானார். இவர்  தெலுங்கு திரையுலகில் அதிக படங்களில் நடித்துள்ளார். மேலும் 30 ஆண்டுகளுக்கும் மேலாக தென்னிந்திய  திரைப்படத் தொழிலின் ஒரு பகுதியாக இருந்து வருகிறார்.  இவரது சிறந்த படங்களாக: மௌனபோராட்டம் (1989 ), மாமகாரு (1991), கார்த்தவ்யம் (1991), பாரத் பந்த் (1991) போன்றவை ஆகும். இவருக்கு நந்தி விருது வழங்கப்பட்டுள்ளது. அனைத்து தென் பிராந்திய மொழிகளிலும்  150 க்கும் மேற்பட்ட படங்களில் நடித்துள்ள இவர் 100 படங்களில் நாயகனாக நடித்துள்ளார். இவர் தமிழில் ஹீரோ (1994), கேம் (2002), ஜி (2005) போன்ற படங்களில் நடித்துள்ளார்.

## விருதுகள்

* 1991 சிறந்த துணை நடிகருக்கான நந்தி விருது - *மாமகரு*

## வெளி இணைப்புகள்

*
*

பகுப்பு:வாழும் மக்கள்
பகுப்பு:1963 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
இராதா (சுந்தரா டிராவல்ஸ் நடிகை)

**இராதா** என்பவர் ஒரு இந்திய திரைப்பட நடிகை ஆவார். இவர் குறிப்பாக தமிழ் திரையுலகில் நடித்தார். *[[சுந்தரா டிராவல்ஸ் (திரைப்படம்)|சுந்தரா டிராவல்ஸ்]]* (2002) படத்தில் நடித்ததற்காக இவர் விமர்சன ரீதியான பாராட்டைப் பெற்றார், பின்னர் வேறு சில தமிழ், மலையாள மொழிப் படங்களிலும் நடித்தார்.

## தொழில்
இவர் ஆந்திராவில் இருந்து  நடிகையாக வேண்டுமென்று இடம் பெயர்ந்து சென்னை வந்தார்.  *[[சுந்தரா டிராவல்ஸ் (திரைப்படம்)|சுந்தரா டிராவல்ஸ்]]* (2002) என்ற நகைச்சுவைத் திரைப்படத்தில்  அறிமுகமானார். இந்த படம் சராசரி விமர்சனங்களைப் பெற்று, வணிக ரீதியாக வெற்றிப் படமாக ஆனது. இவரது சக நடிகர்களான முரளி, வடிவேலு ஆகியோரின் நடிப்பு பாராட்டப்பட்டது. படம் வெளியான பிறகு, படத்தின் தயாரிப்பாளர் எஸ். வி. தங்கராஜ் தன்னுடன் படுத்தால்  தனது அடுத்த படத்தில் உனக்கு ஒரு பாத்திரத்தை வழங்குவேன் என்றதாக ராதா குற்றம் சாட்டினார், இது ஊடக கவனத்தை உருவாக்கியது.  ராதா  கார்த்திக்குடன் இணைந்து நடித்த *[[கேம்]]* (2005) படமானது நீண்ட காலதாமதத்துக்குப் பிறகு  வெளியானது, பின்னர் சத்யராஜ் நடித்த *[[அடாவடி]]* (2007) மற்றும் *[[காத்தவராயன் (2008 திரைப்படம்)|காத்தவராயன்]]* (2008) ஆகிய படங்களில் சிறிய வேடத்தில் நடித்தார். பின்னர் இவர் *பைரவி* (2012) போன்ற தொலைக்காட்சித் தொடர்களில்  தோன்றினார்.

2013 நவம்பரில், தொழிலதிபர் பைசுல் மீது ராதா புகார் அளித்தார். புகாரில் ஆறு வருடகால உறவுக்குப் பிறகு தன்னை அவர் திருமணம் செய்துகொள்ள மறுத்துவிட்டதாகவும், தங்களின் தனிப்பட்ட காணொளிகளை வெளியிடுவதாக அச்சுறுத்தியதாகவும் குறிப்பிட்டார். இயக்குநர் ஈரோடு சவுந்தர் பைசூலின் தவறுகளுக்கு துணையாக உள்ளார் என்று அவர் மேலும் குற்றம் சாட்டினார். மூன்று வாரங்களுக்குள், பைசுல் மீதான புகாரை இவர் திரும்பப் பெற்றார்.

2016 ஆகத்தில்,  புழல் மத்திய சிறைச்சாலையைச் சேர்ந்த வைரம் என்ற குண்டர், திரைப்படத் தயாரிப்பாளர் முனிவேலுடனான தனது உறவு குறித்து தன்னை அழைத்து அச்சுறுத்தியதாக ராதா கூறினார். மேலும் இந்த சம்பவம் குறித்து  இவர் காவல் துறையில் புகார் அளித்தார். அவரது செய்திக்குறிப்பைத் தொடர்ந்து, முனிவேலின் மனைவி வெளியே வந்து நடிகை தனது கணவருடனான  உறவை பாழ்படுத்திவிட்டதாக விமர்சித்தார்.

திருமணமாகி கணவருடன் ஏற்பட்ட கருத்துவேறுபாடு காரணமாக மணமுறிவு பெற்று தனது குழந்தையுடனும் ,தாயுடனும், தனித்து சென்னையில் வாழ்ந்துவந்தார் இராதா. பின்னர் 2021 ஏப்ரலில், எண்ணூர் காவல் ஆய்வாளர் வசந்தராஜா தன்னை இரண்டாவதாக திருமணம் செய்து கொண்டதாகவும். தன்னை தினமும் அடித்து துன்புறுத்துவதாகவும் விருகம்பாக்கம் காவல் நிலையத்தில் புகார் அளித்தார். பின்னர் தன்னை நேரில் சந்தித்து  மன்னிப்புக் கேட்டதால் வசந்தராஜா  மீதான புகாரை இவர் திரும்பப் பெற்றார்.
## திரைப்படவியல்

; படங்கள்

; தொலைக்காட்சி

* *[[பைரவி ஆவிகளுக்குப் பிரியமானவள் (தொலைக்காட்சி நாடகத் தொடர்)|பைரவி ஆவிகளுக்குப் பிரியமானவள்]]* (சன் டதொலைக் காட்சி) - பைரவி

## குறிப்புகள்
 

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
டி. வி. வரதராஜன்

**டி. வி. வரதராஜன்** என்று அழைக்கப்படும் **எஸ். வரதராஜன்** என்பவர் ஒரு இந்திய நாடக மற்றும் தொலைக்காட்சி நடிகர், தமிழ்த் தொலைக்காட்சி செய்தி வாசிப்பாளர் ஆவார். இவர் 28 ஆண்டுகளுக்கும் மேலாக தூர்தர்ஷனில் செய்தி வாசிப்பவராக இருந்தார்.

## ஆரம்ப கால வாழ்க்கை
வரதராஜன் இந்தியாவின் தேசிய தொலைக்காட்சியான  தூர்தர்ஷனில் செய்தி வாசிக்கும்  வாய்ப்பைப் பெறுவதற்கு முன்பு, பாங்க் ஆப் இந்தியாவின் சென்னை மண்டல அலுவலகத்தில் பணிபுரிந்தார்.

## தொழில்
வரதராஜன் 28 ஆண்டுகளுக்கும் மேலாக தூர்தர்ஷனின் செய்தி வாசிப்பாளராக இருந்து அதன் மிகவும் பழக்கமான முகங்களில் ஒன்றாக உருவெடுத்தார். பின்னர் இவருக்கு  ஒய். ஜி. மகேந்திரனின் நாடகங்களில் நடிக்க  வாய்ப்பு கிடைத்தது. 1990 களில், வரதராஜன் தானே ஒரு சொந்த நாடகக் குழுவை உருவாக்கினார். இவரது நாடகங்களில் *ஒன்றான இலவச இணைப்பு* மைலாப்பூர் அகாதமியிலிருந்து ஆறு விருதுகளை வென்றது.

மூத்த தமிழ்த் திரைப்பட இயக்குனரான கே. பாலசந்தர் இவருக்கு தொலைக்காட்சித் தொடர்களில் நடிக்க வாய்ப்பு அளித்தார். அதிலிருந்து, இவர் பாலசந்தரின் தொலைக்காட்சி தொடர்களில் அதாவது *பிரேமி,* *கையளவு  மனசு,* *காதல் பகடை* ஆகிய மூன்று தொடர்களில் முன்னணி வேடங்களில் நடித்துள்ளார்.

இவரது அண்மைய நாடகமான, 'இது நம்ம நாடு'  மகத்தான வெற்றியைப் பெற்றது. 'இது நம்ம நாடு' நாடகமானது ஒரு அரசியல் நையாண்டியாகும். அது 2013 செப்டம்பர் 11  அன்று அரங்கேற்றப்பட்டது. இந்த நாடகத்தை 'துக்ளக்' சத்யா எழுதியுள்ளார், வரதராஜன் இயக்கி அதில் நடித்தார்.

## நாடகங்கள்

## திரைப்படவியல்

; படங்கள்

; தொலைக்காட்சி

## விருதுகள் மற்றும் பரிந்துரைகள்

* 2012: நாடக கலாசாரதி - வெற்றி 

## குறிப்புகள்
 

பகுப்பு:சென்னை நடிகர்கள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
த. ரெ. தமிழ்மணி

த.ரெ.தமிழ்மணி கவிதை,  கட்டுரை, சிறுகதை, வேர்ச்சொல் ஆய்வு எனப் பன்முகத்தன்மை வாய்த்த படைப்பாளர். மாந்தநேயச் செயல்பாடுகளிலும் மக்கள் போராட்டங்களிலும் ஈடுபாடு உடையவர். இவரது படைப்பாளுமை குறித்து உணர்ச்சிப் பாவலர் காசி ஆனந்தன், " தமிழ் மணி... தமிழ் தனி!" எனப் பாராட்டியுள்ளார். பத்திற்கும் மேற்பட்ட கவிதை நூல்களையும், ஆறு கட்டுரை நூல்களையும், எழுதியுள்ளார். இவையன்றி அழகின் சிரிப்பு, தமிழியக்கம், அயற்சொல் அகரமுதலி, மாந்தன் தோற்றமும் தமிழர் மரபும், உலகம் பரவிய தமிழ், வெண்மணிச்சூழல், சாதி ஒழிய சாதி, பிழம்பு, கவிஞர்களும் களங்களும் ஆகிய நூல்களைப் பதிப்பித்துள்ளார். கனவுக்குள் வருவாயா என்ற தலைப்பில் பூண்டி கல்லூரி மாணவர்களில் கவிதைகள் தொகுப்புநூல் ஒன்றையும் வெளியிட்டுள்ளார். தமிழ்நிலா, நேசச் சாரல், அனிச்சம்,, மாணவன் உள்ளிட்ட சிற்றிதழ்களை நடத்தியுள்ளார்.

## மேற்கோள்கள்

1.மாதவம் இதழ் நேர்காணல் 
2. அறிவுமதி கவிதைகள் ஓர் ஆய்வு கௌரா பதிப்பகம்
3. தமிழில் சூழல் கவிதைகள் -அ. சண்முகானந்தம்

பகுப்பு:தமிழக எழுத்தாளர்கள்
சங்கொல்லி இராயண்ணா

**சங்கொல்லி இராயண்ணா** (*Sangolli Rayanna*) (15 ஆகஸ்ட் 1796 - 26 ஜனவரி 1831) கர்நாடகாவின் கிட்டூர் சுதேச மாநிலத்தில் ஒரு இந்திய இராணுவத்தைச் சேர்ந்த போர்வீரர். அந்த காலத்தில் ராணி சென்னம்மா ஆட்சி செய்த கிட்டூர் இராச்சியத்தின் படை வீரராக இருந்த இவர் இறக்கும் வரை பிரித்தானிய கிழக்கிந்திய நிறுவனத்துடன் போராடினார். இவரது வாழ்க்கை 2012இல் *சங்கொல்லி இராயண்ணா* என்ற பெயரில் கன்னடத்தில் திரைப்படமாக வெளியானது.

## செயல்பாடுகள்
இராயண்ணா 1824 ஆம் ஆண்டு கிளர்ச்சியில் பங்கேற்றதற்காக ஆங்கிலேயர்களால் கைது செய்யப்பட்டு பின்னர் விடுவிக்கப்பட்டார். இவர் தொடர்ந்து ஆங்கிலேயர்களுடன் போராடினார். மன்னர் மல்லசர்ஜா மற்றும் இராணி சென்னம்மா ஆகியோரின் வளர்ப்பு மகனான சிவலிங்கப்பாவை கிட்டூரின் ஆட்சியாளராக நிறுவ விரும்பினார் . இவர் உள்ளூர் மக்களை அணிதிரட்டி, ஆங்கிலேயர்களுக்கு எதிராக கரந்தடிப் போரைத் தொடங்கினார். இவரும் இவரது இராணுவமும் பல இடங்களில் அரசாங்க அலுவலகங்களை எரித்தனர். பிரித்தானிய துருப்புக்களை அழித்தனர். மேலும், கருவூலங்களை சூறையாடினர். இவர் நில உரிமையாளர்களுக்கு வரி விதித்து மக்களிடமிருந்து ஒரு இராணுவத்தை கட்டியெழுப்பினார். ஆங்கிலேயர்களால் இவரை வெளிப்படையான போரில் தோற்கடிக்க முடியவில்லை. எனவே, துரோகத்தால், இவர் ஏப்ரல் 1830 இல் பிடிக்கப்பட்டு மரண தண்டனை விதிக்கப்பட்டார். புதிய ஆட்சியாளராக வேண்டிய சிறுவன் சிவலிங்கப்பாவும் ஆங்கிலேயர்களால் கைது செய்யப்பட்டான். 1829–30ல் ஆங்கிலேயருக்கு எதிரான கிளர்ச்சியில், சித்தி வீரரான கஜவீரன் இவருக்கு உதவினான்.

26 ஜனவரி 1831 அன்று பெல்காம் மாவட்டத்தில் நந்தகாட்டிலிருந்து 4 கிலோமீட்டர் தொலைவில் உள்ள ஆலமரத்தில் தூக்கிலிடப்பட்டார்.
thumb|இராயண்ணாவை தூக்கிலிட்ட மரம்

## மரியாதை

வலது|thumb|கர்நாடகாவின் பெங்களூருவில் சங்கொல்லி இராயண்ணா சிலை
வடக்கு கர்நாடகாவில் இயற்றப்பட்ட வீர நாட்டுப்புற பாடல்களான கீ கீ பாடல்கள்  கிட்டூர் சென்னம்மா, இராயண்ணா மற்றும் சுதந்திரத்திற்கு முந்தைய கர்நாடகாவின் பிற நபர்களைப் பற்றி பாடுகின்றன. பெங்களூருவின் தொடர் வண்டி நிலையம் அருகே வலது கையில் உருவிய வாளுடன் குதிரையில் அமர்ந்திருக்கும் இராயண்ணாவின் முழு உருவ வெண்கலச் சிலை நிறுவப்பட்டுள்ளது. பெங்களூரு நகரத்தின் முக்கிய தொடர் வண்டி நிலையம் 2015இல் "கிரந்திவீரா சங்கொல்லி இராயண்ணா தொடர் வண்டி நிலையம்" என்று மறுபெயரிடப்பட்டது. இருப்பினும் அதிகாரப்பூர்வமாக 03-02-2016 அன்று அறிவிக்கப்பட்டது 

## மேற்கோள்கள்

## வெளி இணைப்புகள்
*Ballad

பகுப்பு:பெளகாவி மாவட்ட மக்கள்
பகுப்பு:கன்னட மக்கள்
பகுப்பு:1831 இறப்புகள்
பகுப்பு:1798 பிறப்புகள்
பகுப்பு:கர்நாடக வரலாறு
பகுப்பு:இந்தியப் புரட்சியாளர்கள்
பி. என். இராமச்சந்திர ராவ்

**பி. என். இராம்சந்தர் ராவ்** என்பவர் ஒரு இந்திய திரைப்பட இயக்குநர், தயாரிப்பாளர், திரைக்கதை எழுத்தாளர் ஆவார், இவர் தெலுங்கு, கன்னடம், தமிழ் படங்களில் பணியாற்றியுள்ளார்.

இவர் சடலவாடா என்ற கிராமத்தில் பிறந்தவர் என்றாலும்,  சிறுவயதில்  நெல்லூர் மாவட்டம் பல்லப்பள்ளி கிராமத்தில், வாழ்ந்தார். பின்னர் திரைப்படங்களில் நடிக்கும் நோக்குடன்  சென்னை வந்தார்,

1973 ஆம் ஆண்டில், சென்னை தென்னிந்திய திரைப்பட வர்த்தக சபையின் திரைப்பட நிறுவனம் நடிப்பு படிப்பு  சேர்க்கைக்கான விளம்பரத்தை வெளியிட்டது.  வெறும் 18 வயதான பி.என்.ஆர், இதற்காக சென்னைக்குச் சென்றார். ஆனால் குறைந்தபட்ச சேர்க்கை வயது 21 என்பதை பின்னர் உணர்ந்தார். மனச்சோர்வடைந்த பி.என்.ஆர் தனியாக அழுதுகொண்டே திரைப்பட வர்த்தக சபையில் அமர்ந்திருந்தார். இதைக் கண்ட  மூத்த திரைப்படத் தயாரிப்பாளர் தூண்டி என்பவர் இவருடன் பேசினார். மேலும் பிரபல திரைப்பட இயக்குனரான பி. சந்திரசேகர் ரெட்டியை சந்திக்க அறிவுறுத்தினார், ஏனெனில் அவரும் பி.என்.ஆர். போல நெல்லூரைச் சேர்ந்தவர்

தூண்டியின் ஆலோசனைக்குப் பிறகு  பி.என்.ஆர் பி. சந்திரசேகர் ரெட்டியை அணுகி, கிருஷ்ணா எஸ். வி. ரங்கராவ், பாரதி கும்மாடி மற்றும் பலர் நடித்த *கொத்த கபுரம்* என்ற படத்தில் உதவி இயக்குநராக அவருடன் சேர்ந்தார்.

## தொழில்
பி. என். இராமச்சந்திர ராவ் 1980 ஆம் ஆண்டில் நடிகர் கிரிபாபு தயாரித்த தெலுங்குத் திரைப்படமான ***சந்தியாராகம்*** படத்தின் மூலம் இயக்குநராக அறிமுகமானார். பின்னர் கிரிபாபு தயாரிக்க பி. என். ராமச்சந்திர ராவ்  இயக்க  *மேருப்பு தாடி* 1983 என்ற  மற்றொரு திரைப்படத்தையும் இயக்கினார்.

1987 ஆம் ஆண்டில் பி. என் ராமச்சந்திர ராவ்  தனது நண்பர்களுடன் சேர்ந்து தயாரிப்பாளராக ஆனார். பின்னர் *காந்திநகர் ரெண்டோவ வீதி* என்ற படத்தை இயக்கி தயாரித்தார். மேலும் ஆந்திராவில் 200 நாட்களுக்கு மேலாக திரையரங்குகளில் ஓடிய *சித்ரம் பலரே விசித்திரம்* (1991) போன்ற பிற முக்கிய வெற்றிப் படங்களையும் இயக்கி தயாரித்தார். இவர் தற்போது வரை மொத்தம் 12 படங்களைத் தயாரித்துள்ளார்.

## குறிப்புகள்

## வெளி இணைப்புகள்

*

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்